PTLประจาน ผู้ถือหุ้นใหญ่แอบทิ้ง19%
ผู้ถือหุ้นใหญ่โพลีเพล็กซ์ทำเจ็บ แอบขายหุ้นตั้ง 19% มานาน ทุบราคาหุ้นเดี้ยงสนิท สัญญาจะไม่ทิ้งอีกแล้ว
20 ส.ค. 2554

ผู้ถือหุ้นใหญ่โพลีเพล็กซ์ทำเจ็บ แอบขายหุ้นตั้ง 19% มานาน ทุบราคาหุ้นเดี้ยงสนิท สัญญาจะไม่ทิ้งอีกแล้ว
นายปราเนย์ โกธารี ประธานกรรมการบริหาร บริษัท โพลีเพล็กซ์ (ประเทศไทย) หรือ PTL เปิดเผยว่า บริษัทได้รับแจ้งจากผู้ถือหุ้นใหญ่คือ บริษัท โพลีเพล็กซ์ คอร์ปอเรชั่น ลิมิเต็ด (PCL) ว่า บริษัท โพลีเพล็กซ์ (เอเชีย) พีทีอี ลิมิเต็ด (PAPL) ประเทศสิงคโปร์ ซึ่งเป็นบริษัทย่อยของ PCL ได้ขายหุ้น PTL ประมาณ 19% ในช่วงวันที่ 8 ต.ค. 2553 ถึงวันที่ 9 มี.ค. 2554 ทำให้สัดส่วนการถือหุ้นจำนวน 53.5% เหลือ 34.5% ซึ่งรวมทั้งกลุ่มเหลือหุ้นสัดส่วน 51% จากที่ผ่านถือหุ้นรวมทั้งสิ้น 70% 
“ทาง PCL และ PAPL จะไม่ขายหุ้น PTL ออกมาอีกแล้ว และยังคงเป็นผู้ถือหุ้นรายใหญ่ต่อไปในอนาคต เนื่องจากมีความเชื่อมั่นในอุตสาหกรรมฟิล์มพลาสติก และมีความมุ่งมั่นที่จะรักษาการเป็นผู้นำในอุตสาหกรรมแผ่นฟิล์ม PET และสนับสนุน PTL อย่างเต็มที่”
ที่ผ่านมาหุ้น PTL ทรุดอย่างไม่มีเหตุผล ราคาหุ้นรูดลงแรงจากแถว 40 บาท ลงไปต่ำกว่า 22 จุด โดยไม่มีเหตุผล ที่แท้เกิดจากฝีมือการขายหุ้นของผู้ถือหุ้นใหญ่ตั้ง 19% 
ด้านตลาดหลักทรัพย์แห่งประเทศไทยสั่งให้นักลงทุนที่จะซื้อหุ้นจี สตีล (GSTEEL) ตั้งแต่วันที่ 14 มี.ค.1 เม.ย. 2554 ต้องวางเงินสดทั้ง 100% ก่อนสั่งซื้อ (แคชบาลานซ์) ซึ่งเป็นไปตามคาดการณ์ ล่าสุดราคาปิดที่ 0.75 บาท ไม่เปลี่ยนแปลงจากวันก่อน